b'\n_START_ARTICLE_\nDagbladet Rogaland\n_START_PARAGRAPH_\nDagbladet Rogaland ble grunnlagt av b\xc3\xb8nder, ungdomsorganisasjoner og m\xc3\xa5lfolk p\xc3\xa5 J\xc3\xa6ren i Rogaland og kom ut f\xc3\xb8rste gang 2. april 1925. Redakt\xc3\xb8r fra starten var Ivar H\xc3\xb8vik. Avisa skulle v\xc3\xa6re taler\xc3\xb8r for \xc2\xabbygdesynet i alle spursm\xc3\xa5l\xc2\xbb, og ble etter hvert et organ for Bondepartiet. Avisa klarte aldri \xc3\xa5 n\xc3\xa5 opp i konkurransen med de andre avisene i Stavanger-omr\xc3\xa5det. Den fikk komme ut uavbrutt av andre verdenskrig i motsetning til de \xc3\xb8vrige Stavangeravisene som m\xc3\xa5tte akseptere b\xc3\xa5de innstillinger og omorganiseringer, og n\xc3\xa5dde et opplag i 1947 p\xc3\xa5 8000 eksemplarer. Men deretter sank dette, s\xc3\xa6rlig p\xc3\xa5 1960-tallet. I 1965 startet avisa sammen med Osloavisa Nationen Norges f\xc3\xb8rste samarbeid om utveksling av stoff og annonser. Siste utgave kom ut i oktober 1988.'